126 Euroopa Liidu Teataja 18/1. kd 32000R1080 24.5.2000 EUROOPA ÜHENDUSTE TEATAJA L 122/27 NÕUKOGU MÄÄRUS (EÜ) nr 1080/2000, 22. mai 2000, mis käsitleb toetust ÜRO ajutisele missioonile Kosovos (UNMIK) ning kõrge esindaja büroole Bosnias ja Hertsegoviinas (OHR) EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artiklit 308, võttes arvesse komisjoni ettepanekut, võttes arvesse Euroopa Parlamendi arvamust, (!) ning arvestades järgmist: (1) Kosovos ning Bosnias ja Hertsegoviinas, kus ühendus rakendab aktiivse ülesehitustöö, põgenike ja ümberasusta- tud isikute tagasipöördumise toetamise ning majandusliku ja regionaalse koostöö poliitikat, on rahvusvaheline üldsus loonud asutused, mis tagavad tsiviiladministratsiooni üle- minekuperioodil ja rahulepingute täitmise — need asutu- sed on ÜRO ajutine missioon Kosovos (UNMIK) ning kõrge esindaja büroo Bosnias ja Hertsegoviinas (OHR). (2) Nende asutuste õigeaegne loomine ja korrapärane toimi- mine võivad olla olulise tähtsusega tegurid selle poliitika kohaselt antava ühenduse abi tõhususe seisukohast. (3) Tuleks ette näha õiguslik raamistik, mis hõlmaks neile kahele asutusele antavat ühenduse rahalist toetust. (4) Käesolevas määruses nimetatud toimingud sobivad Koso- vos ning Bosnias ja Hertsegoviinas rakendatava ühenduse poliitika raamistikku ning on vajalikud ühenduse eesmärgi saavutamiseks. Asutamislepingus on käesoleva määruse vastuvõtmise volitused ette nähtud ainult artiklis 308, ON VASTU VÕTNUD KÄESOLEVA MÄÄRUSE: Artikkel 1 1. Vastavalt oma Kosovos ning Bosnias ja Hertsegoviinas raken- datavale ülesehitustöö, põgenike ja ümberasustatud isikute (1) Arvamus on esitatud 4. mail 2000. a (Euroopa Ühenduste Teatajas seni avaldamata). tagasipöördumise toetamise ning majandusliku ja regionaalse koostöö poliitikale osaleb ühendus UNMIKi (neljas sammas) ja OHRi loomise ning tegevuse rahastamises. 2. Rahastamine toimub UNMIKi ja OHRi eelarvetesse kantava toetuse vormis. Artikkel 2 1. Käesolevas määruses nimetatud toimingud teostab komisjon. 2. Toetuse suurus, abikõlblikud kulutused, toetusperiood, raken- dusmenetlus ning kontrolli- ja haldusmenetlus, samuti ühenduse toetuse lõppotstarve määratakse kindlaks ühenduse nimel tegut- seva komisjoni ja toetust saava asutuse vahelise rahastamislepin- guga. Nimetatud rahastamislepingu tingimused püüavad tagada kulude võrdse jaotamise Euroopa Liidu ja muude rahvusvahelise üldsuse liikmete vahel. Artikkel 3 Komisjon kontrollib käesoleva määruse rakendamist ning esitab Euroopa Parlamendile ja nõukogule korrapäraselt käesoleva määruse rakendamist käsitlevaid aruandeid. Artikkel 4 Rahastamislepingute ja nendest tulenevate lepingute või rakendusaktidega nähakse ette, et komisjon või komisjoni volitatud asutused, kontrollikoda ja Euroopa Pettustevastane Amet (OLAF) võivad vajaduse korral korraldada kohapealseid inspekteerimisi. Artikkel 5 Käesolev määrus jõustub järgmisel päeval pärast selle avaldamist Euroopa Ühenduste Teatajas.